text: [{"text_idx": "#000001", "text": "Giardia hja\u0301 hundum og kettum"}, {"text_idx": "#000002", "text": "Landsdjo\u0301ral\u00e6knin hevur fingi\u00f0 fra\u0301bo\u00f0an um, at seinastu ti\u0301\u00f0ina hava veri\u00f0 o\u0301vanliga no\u0301gvir tilbur\u00f0ir av giardia hja\u0301 hundum og kettum i\u0301 F\u00f8royum"}, {"text_idx": "#000006", "text": "Heimasi\u0301\u00f0an skrivar, at ta\u00f0 finnast fleiri sl\u00f8g av giardia. Tey sl\u00f8gini sum eru hja\u0301 hundi og kettu, kunnu smitta fo\u0301lk, to\u0301 er ta\u00f0 heldur sja\u0301ldsamt."}, {"text_idx": "#000007", "text": "Fyri at ta\u0301lma smittu vi\u00f0 giardia millum hundar og kettur, so vil starvsstovan minna a\u0301 ty\u0301dningin av at hava umsjo\u0301n vi\u00f0 si\u0301num djo\u0301rum."}, {"text_idx": "#000008", "text": "\u2013 So vi\u0301tt gj\u00f8rligt eigur at ver\u00f0a ansa\u00f0 eftir, at djo\u0301rini ikki koma at skarni fra\u0301 \u00f8\u00f0rum djo\u0301rum, serliga i\u0301 \u00f8kjum, har u\u0301til\u00f8gukattur er. Harafturat er umra\u0301\u00f0andi at taka upp og burturbeina skarn eftir hundum og um m\u00f8guligt, eisini kettum. Um hundurin ella kettan hevur leyst li\u0301v i\u0301 fleiri dagar, ver\u00f0ur ra\u0301tt til at fara til djo\u0301ral\u00e6kna vi\u00f0 djo\u0301ri num, solei\u00f0is at ta\u00f0 ver\u00f0ur kanna\u00f0 og um ney\u00f0ugt, sett i\u0301 vi\u00f0ger\u00f0. Sju\u0301k djo\u0301r skulu ikki koma i\u0301 samband vi\u00f0 onnur djo\u0301r, skrivar Heilsufr\u00f8\u00f0iliga starvsstovan."}, {"text_idx": "#000009", "text": "Av ti\u0301, at m\u00f8guleiki er fyri, at giardia hja\u0301 hundum og kettum kann smitta fo\u0301lk \u2013 og ti\u0301, at a\u00f0rar sju\u0301kur, sum smitta millum djo\u0301r og fo\u0301lk eru i\u0301 F\u00f8royum, sum til d\u00f8mis cryptosporidiur og campylobacter, vil starvsstovan minna a\u0301 ty\u0301dningin av reinf\u00f8ri, ta\u0301 man f\u00e6st vi\u00f0 djo\u0301r."}, {"text_idx": "#000010", "text": "\u2013 Ein go\u0301\u00f0ur vani er ikki at lata hundar ella onnur djo\u0301r sleikja andlit og hendur, og alti\u0301\u00f0 at vaska s\u00e6r um hendurnar eftir samband vi\u00f0 djo\u0301r, skrivar Heilsufr\u00f8\u00f0iliga starvsstovan a\u0301 heimasi\u0301\u00f0u si\u0301nari."}]